Nomenen nou cap de la Guàrdia Civil a Madrid Diego Pérez de los Cobos, responsable de la coordinació policíaca l'1-O
El coronel de la Guàrdia Civil Diego Pérez de los Cobos ha estat nomenat nou cap del cos policíac a Madrid. Fonts de la Guàrdia Civil confirmen que el seu nomenament ja s'ha produït i s'ha publicat en el butlletí intern del cos.   Pérez de los Cobos s'incorporarà la propera setmana al nou càrrec. Fins ara, era el director del Gabinet de Coordinació i Estudis de la Secretaria d'Estat de Seguretat. És el germà de l'ex-president del Tribunal Constitucional espanyol Francisco Pérez de los Cobos. Pérez de los Cobos va ser l'encarregat de coordinar tot el dispositiu policíac dels diferents cossos i forces de seguretat implicats en l'1-O. El coronel ha declarat com a testimoni tant a l'Audiència espanyola com al Suprem, en les causes obertes contra el govern i els líders d'ANC i Òmnium per rebel·lió i sedició.
On s'ha fet públic el nomenament de Diego Pérez de los Cobos com a nou cap del cos policíac a Madrid?
en el butlletí intern del cos